Ministrstvo za gospodarstvo, turizem in šport, Kotnikova ulica 5, 1000 Ljubljana, objavlja

**Javno povabilo za izbor strokovnjakov s področja uvajanja krožnih poslovnih modelov v lesarskih podjetjih za namene Javnega razpisa za spodbujanje razvoja in uvajanja poslovnih procesov in poslovnih modelov, ki temeljijo na principih krožnega gospodarstva in digitalizaciji**

**(JP IZBOR STROKOVNJAKOV – LES)**

1. **Naziv in sedež izvajalca javnega povabila**

Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo).

1. **Predmet, namen in cilj javnega povabila**

Predmet javnega povabila je izbor usposobljenih strokovnjakov za izvajanje strokovnih in svetovalnih storitev na področju uvajanja trajnostne, krožne in digitalne transformacije poslovanja v lesarskih podjetjih.

Izbrani strokovnjaki bodo v sodelovanju s podjetji, ki bodo izbrana v Sklopu I Javnega razpisa za spodbujanje razvoja in uvajanja poslovnih procesov in poslovnih modelov, ki temeljijo na načelih krožnega gospodarstva in na digitalizaciji (v nadaljevanju: JR Les KG – poslovni modeli), pripravili strategijo za trajnostno, krožno in digitalno transformacijo poslovanja.

Namen javnega povabila je, da izbrana podjetja skupaj s strokovnjakom, v časovnem okviru najmanj 6 do največ 8-mesečnega procesa, pripravijo trajnostno, krožno in digitalno transformacijo poslovanja. Rezultat procesa je strategija za uvajanje trajnostne, krožne in digitalne transformacije poslovanja podjetja (v nadaljevanju: strategija), v kateri poleg standardnih elementov opredelijo trajnostno, krožno in digitalno usmerjene kazalnike ter aktivnosti za spremembo poslovnih modelov. Celoten proces transformacije podjetja usmerja in vodi strokovnjak.

Cilj javnega povabila je oblikovanje nabora ustrezno usposobljenih strokovnjakov za pripravo strategije.

Izvajanje storitev, ki so predmet tega javnega povabila, bo potekalo za predvidoma do 40 malih, srednje velikih in velikih podjetij s področja lesnopredelovalne industrije. Cikel sodelovanja med strokovnjakom in podjetjem traja vsaj 6 do največ 8 mesecev.

1. **Prijavitelji**

Prijavitelj je lahko pravna ali fizična oseba, ki izpolnjuje vse pogoje iz tega javnega povabila. Pravne in/ali fizične osebe lahko oblikujejo tudi partnerstvo.

Na seznam izbranih strokovnjakov se bodo uvrstili izključno strokovnjaki kot fizične osebe.

1. **Pogoji za oddajo vloge na javno povabilo**

Vloga prijavitelja mora izpolnjevati vse pogoje povabila.

Glede izpolnjevanja pogojev prijavitelji podpišejo izjavo, s katero pod kazensko in materialnopravno odgovornostjo potrdijo izpolnjevanje in sprejemanje splošnih in posebnih pogojev za kandidiranje na tem javnem povabilu (izjava je del javnega povabila).

V primeru dvoma glede izpolnjevanja pogojev za kandidiranje, lahko ministrstvo zahteva dodatna pojasnila in dokazila.

Izpolnjevanje pogojev mora biti razvidno iz vsebine celotne vloge. V kolikor vloga ne izpolnjuje vseh pogojev, se izloči iz nadaljnjega postopka obravnave.

Za izvedbo postopka obravnave vlog (preverjanje pogojev, ocenjevanje, itd.) je imenovana komisija za izvedbo povabila. Za vse pravočasne, pravilno označene in formalno popolne vloge (v nadaljevanju: formalna popolnost vloge) komisija najprej preveri, ali vloga izpolnjuje vse pogoje javnega povabila. Če ugotovi, da vloga ne izpolnjuje vseh pogojev javnega povabila, nadaljnjega ocenjevanja vlog po merilih komisija ne izvede, vloga prijavitelja pa se zaradi neizpolnjevanja pogojev zavrne in se ne uvrsti na seznam izbranih strokovnjakov.

**4.1. Pogoji, ki jih mora izpolnjevati prijavitelj**

1. Vloga mora biti skladna z namenom, ciljem in predmetom povabila.
2. V primeru partnerstva je v pogodbi potrebno imenovati vodilnega partnerja, ki bo koordiniral vključene strokovnjake ter bo kontaktna točka z ministrstvom.
3. Vsak posamezni strokovnjak lahko kandidira na javnem povabilu samo enkrat, bodisi v partnerstvu, v okviru pravne osebe ali samostojno.

**4.1.1. Dodatni pogoji, ki jih morajo izpolnjevati pravne osebe**

1. Glede prijavitelja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. [69/11](https://www.uradni-list.si/glasilo-uradni-list-rs/vsebina/2011-01-3056) – uradno prečiščeno besedilo, [158/20](https://www.uradni-list.si/glasilo-uradni-list-rs/vsebina/2020-01-2765), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [16/23](https://www.uradni-list.si/glasilo-uradni-list-rs/vsebina/2023-01-0301) – ZZPri).
2. Prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 ali več eurov na dan oddaje vloge); šteje se, da partner oziroma prijavitelj, ki je gospodarski subjekt, ne izpolnjuje obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dneva oddaje vloge.
3. Prijavitelj v zadnjih 6 mesecih pred rokom za oddajo vlog nima blokiranih poslovnih računov, na vseh poslovnih računih pri vseh poslovnih bankah, pri katerih ima odprte poslovne račune.

**4.2.** **Posebni pogoji za strokovnjake[[1]](#footnote-2)**

|  |  |  |
| --- | --- | --- |
|  | **Pogoj** | **Dokazilo** |
| 1 | Prijavitelj mora predložiti najmanj 5 referenc (strokovnih posvetov oziroma delavnic v trajanju posamezne delavnice vsaj 6 ur skupaj, za vsaj 5 različnih podjetij, ki so imela po vsaj 10 ali več zaposlenih, vključno s področji strateškega razvoja podjetij, integracije trajnostnih in krožnih vidikov v poslovanje podjetij) za posameznega strokovnjaka v zadnjih 10 letih pred rokom za oddajo vlog. | Kot ustrezna se šteje referenca, pri kateri je strokovnjak izvedel strokovni posvet oziroma delavnico.  Referenca se šteje za izvedeno, če je bil strokovni posvet oziroma delavnica zaključena (izdan in plačan račun) pred datumom objave javnega povabila.  Upošteva se smiselno zaključeno delo posamezne reference. Vsaka referenca mora predstavljati ločeno pogodbo ali naročilnico.  Ministrstvo si pridržuje pravico od prijavitelja zahtevati predložitev dokazil, iz katerih bo izhajalo, da je referenčni projekt vključeval zahtevano vsebino referenčnega pogoja.  Ministrstvo si pridržuje pravico, da predložene reference preveri samo pri naročniku, in jih ne upošteva, v kolikor le-teh ne bo mogoče pridobiti oz. preveriti (preverba istovrstnosti referenčnih del). |
| 2 | Znanje o trajnostni transformaciji podjetij | Dokazano znanje o konceptih trajnosti, krožnega gospodarstva, digitalizacije, življenjskega cikla izdelkov (LCA), eko-dizajna, materialni učinkovitosti in zapiranju materialnih tokov.  DOKAZILA: Potrdila o opravljenih izobraževanjih, delavnicah ali certifikatih s teh področij (npr. LCA, usposabljanje o krožnem gospodarstvu). Izvleček iz poročil ali strategij, kjer je kandidat sodeloval kot strokovnjak. |
| 3 | Sposobnost svetovanja in komuniciranja v timu | Dokazane sposobnosti za vodenje svetovalnih procesov, delavnic ali izobraževanj za podjetja s področja krožnega gospodarstva, trajnosti in digitalizacije.  DOKAZILA: Referenčni projekti ali gradiva (npr. prezentacije, programi delavnic,). Potrdila o sodelovanju kot svetovalec ali mentor v timu. Potrebno priložiti vsaj 3 dokazila. |
| 4 | Ustrezna stopnja izobrazbe | Najmanj visokošolsko strokovno izobraževanje (prejšnja)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).  DOKAZILA: Overjena kopija diplome ali potrdilo o pridobljeni izobrazbi. |

1. **Veljavnost vloge**

Prijavitelj se z oddajo vlogo zavezuje, da bodo storitve strokovnjaka na razpolago najmanj do 31. 12. 2027.

**Skupen nastop**

Dovoljena je skupna vloga več pogodbenih partnerjev. V primeru skupne vloge, mora vsak partner/strokovnjak posamezno izpolnjevati vse pogoje iz javnega povabila.

V primeru skupne vloge je potrebno v vlogi predložiti namero o sodelovanju, ali pogodbo o skupnem nastopu. Iz dokumenta o skupnem nastopu mora biti razvidno sledeče:

* imenovanje nosilca vloge,
* pooblastilo nosilca vloge in odgovorna oseba za podpis vloge,
* izjava, da so vsi partnerji v skupni vlogi seznanjeni z navodili prijavitelja in naročnikovimi pogoji javnega povabila ter merili za izbor in da z njimi v celoti soglašajo,
* izjava, da so vsi prijavitelji seznanjeni z besedilom povabila.

Vlogo podpisuje nosilec, ki je tudi glavni kontakt z naročnikom.

1. **Merila za ocenjevanje prejetih vlog**

Merila za ocenjevanje prejetih vlog so naslednja:

|  |  |  |  |
| --- | --- | --- | --- |
| **Merilo** | |  | **Št. točk** |
| **1** | **Obseg izkušenj s pripravo strategij transformacije poslovnih modelov** |  | 20 |
|  | 5 ali več izkušenj kot avtor/soavtor strategije | 20 |  |
|  | 3–4 izkušenj kot avtor/soavtor strategije | 15 |  |
|  | 1–2 izkušnji kot avtor/soavtor strategije | 10 |  |
|  | Prijavitelj nima izkušenj s pripravo strategij transformacije poslovnih modelov ali jih ne zna ustrezno dokazati | 0 |  |
| **2** | **Uvedene strategije transformacije poslovnih modelov v podjetjih (vsaj 50% implementacija izdelane strategije)** |  | 20 |
|  | 2 ali več uvedene strategije | 20 |  |
|  | 1 uvedena strategija | 10 |  |
|  | Strategije niso uvedene | 0 |  |
| **3** | **Izkušnje s področja lesnopredelovalne industrije** |  | 20 |
|  | 5 ali več izkušenj z različnimi podjetji v lesni industriji | 20 |  |
|  | 3-4 izkušnje z delom v lesni industriji (npr. posamičen projekt ali študija). | 15 |  |
|  | 1-2 izkušnji z delom v lesni industriji (npr. posamičen projekt ali študija). | 10 |  |
|  | Ni izkušenj ali niso povezane z lesnopredelovalno industrijo. | 0 |  |
| **4** | **Število v vlogi vključenih strokovnjakov**, ki izpolnjujejo vse pogoje iz 4.2 poglavja javnega razpisa |  | 5 |
|  | Vključenih 7 ali več strokovnjakov | 5 |  |
|  | Vključenih 5-6 strokovnjakov | 3 |  |
|  | Vključeni 3-4 strokovnjaki | 2 |  |
|  | manj kot 3 vključeni strokovnjaki | 0 |  |
| **5** | **Reference z izvedenimi svetovalnimi storitvami v podjetjih** |  | 10 |
|  | Več kot 10 referenc z dokazili | 10 |  |
|  | 9–10 referenc | 7 |  |
|  | 6-8 referenc | 5 |  |
|  | 5 ali manj referenc | 0 |  |
| **6** | **Strokovna/raziskovalna literatura/članki/prispevki/raziskave strokovnjakov** **iz področja trajnostne, krožne in digitalne transformacije poslovanja** |  | 5 |
|  | Število publikacij: 5 ali več | 5 |  |
|  | Število publikacij: 3-4 | 3 |  |
|  | Število publikacij: 1-2 | 2 |  |
|  | Število publikacij: 0 | 0 |  |
| **7** | **Izkušnje na področju trajnostne, krožne in digitalne transformacije poslovanja** |  | 20 |
|  | vsaj 1 izkušnja na vseh treh področjih (trajnostno in krožno in digitalno) | 20 |  |
|  | vsaj 1 izkušnja na dveh od treh področij (trajnostno ali krožno ali digitalno) | 15 |  |
|  | 1 izkušnja na enem od treh področij (trajnostno ali krožno ali digitalno) | 10 |  |
|  | Ni navedenih ustreznih izkušenj | 0 |  |
| **SKUPAJ** | |  | **100** |

**Ocenjuje se vsakega strokovnjaka posamezno, ne glede na to, ali nastopa samostojno ali v okviru partnerstva.**

Maksimalno število točk je 100.

Način uporabe in pomen posameznih meril za ocenjevanje vlog sta natančneje opredeljena v točki 6.1.

Prijavitelj je dolžan ves čas trajanja projekta zagotavljati kader, ki ga je navedel z referencami v vlogi.

**6.1. Obrazložitev in dokazovanje meril**

6.1.1. Obseg izkušenj s pripravo strategij transformacije poslovnih modelov

Cilj merila je preveriti in ovrednotiti dosedanje izkušnje prijavitelja oziroma projektne ekipe s pripravo strategij za transformacijo poslovnih modelov, zlasti v kontekstu uvajanja trajnostne, krožne in digitalne transformacije poslovanja. Objektivno in preverljivo izkazane izkušnje povečujejo verjetnost uspešne izvedbe projekta, saj kažejo na razumevanje kompleksnosti prestrukturiranja poslovanja.

**Način dokazovanja:**

* Seznam referenčnih projektov (naziv naročnika, leto izvedbe, kratek opis naloge).
* Izjave naročnikov ali druga dokazila o uspešno izvedenih projektih.

V primeru partnerstva se upošteva do največ dve izkušnji na posameznega strokovnjaka.

6.1.2. Uvedene strategije transformacije poslovnih modelov v podjetjih

Ocenjuje se, ali so podjetja dejansko uvedla izdelane strategije, ki so jih pripravili in razvili prijavitelji (strokovnjaki).

Uvedene strategija mora vključevati vsaj dve izmed treh področij: trajnostno, krožno ali digitalno transformacijo.

Uvedena strategija v podjetju mora vsebinsko obsegati vsaj 50 % ključnih elementov strategije transformacije poslovnega modela, ki jo je pripravil prijavitelj (skupno s strokovnjakom). To pomeni, da mora biti v prakso prenesenih najmanj polovica predvidenih aktivnosti, ukrepov ali sprememb, opredeljenih v pripravljeni strategiji, pri čemer mora biti jasno razvidna povezava med načrtovanimi in dejansko izvedenimi vsebinami.

Dokazila: Seznam podjetij, v katerih so bile uvedene strategije transformacije poslovnih modelov v obsegu vsaj 50% ključnih elementov strategije transformacije poslovnega modela.

6.1.3. Izkušnje s področja lesnopredelovalne industrije

Ocenjuje se, ali ima prijavitelj oziroma ključni člani projektne ekipe praktične izkušnje z delom v lesnopredelovalni industriji (npr. vodenje projektov, svetovanje podjetjem, razvoj produktov, optimizacija procesov ipd.).

**Dokazila:**

* Seznam relevantnih projektov s kratkim opisom vloge, naročnika in obdobja izvajanja.

V primeru partnerstva se upošteva do največ dve izkušnji na posameznega strokovnjaka.

6.1.4. Število vključenih strokovnjakov v vlogi

**Opis:** Ocenjuje se število vključenih strokovnjakov, ki imajo relevantna znanja s področij, pomembnih za uspešno izvedbo projekta (npr. trajnostna transformacija, krožno gospodarstvo, digitalizacija, lesarstvo).

**Dokazila:** Izpolnjeni obrazci z navedbo vključenih strokovnjakov (ime, priimek, področje strokovnosti), življenjepisi strokovnjakov (CV), reference strokovnjakov (npr. seznam projektov, publikacije), pogodbe ali pisma o sodelovanju (v primeru izbranih strokovnjakov).

6.1.5. Reference iz izvedenih svetovalnih storitev v podjetjih

**Opis:** Praktična izvedba svetovanj, strateških usmeritev ali usposabljanj za podjetja, zlasti v povezavi z trajnostjo, krožnostjo in digitalno transformacijo.

**Dokazila:** Referenčna pisma, seznam svetovanj z opisi in kontakti naročnikov, gradiva, ki so bila pripravljena (npr. prezentacije, poročila).

Upoštevajo se reference posameznega strokovnjaka.

6.1.6. Strokovna/raziskovalna literatura/članki/prispevki/raziskave strokovnjakov iz področja trajnostne, krožne in digitalne transformacije poslovanja

Prijavitelj v okviru tega merila prejme točke, če izkaže, da je strokovnjak, ki je vključen v predlagano skupino strokovnjakov, kot avtor ali soavtor izdal znanstveno-raziskovalne članke, prispevke, priročnike na temo trajnostnih ali krožnih razvojnih procesov in strategij in poslovnih modelov, objavljenih v znanstvenih/raziskovalnih revijah, ali knjige na tovrstno temo.

**Način dokazovanja:** Kot dokazilo prijavitelj predloži original ali kopijo članka, ali spletno povezavo do spletne strani, kjer je bil članek/prispevek objavljen, oziroma druga primerna dokazila o člankih, priročnikih in knjigah, iz katerih je razvidno izpolnjevanje kriterijev po tem merilu.

6.1.7. Izkušnje na področju trajnostne, krožne in digitalne transformacije poslovanja

Ocenjuje se, v kolikšni meri ima prijavitelj izkušnje z izvajanjem ali svetovanjem pri projektih, ki vključujejo:

* **trajnostno** (npr. zmanjšanje okoljskega vpliva, učinkovita raba virov),
* **krožno** (npr. ponovna uporaba materialov, industrijska simbioza),
* **digitalno transformacijo** (npr. uvedba digitalnih orodij, avtomatizacija, digitalni poslovni modeli).

**Dokazila:**

* Seznam referenčnih projektov, s kratkim opisom (naziv, leto, naročnik, vrsta transformacije, vloga prijavitelja).
* Možna dokazila: potrdila naročnikov, javno dostopni opisi projektov, strokovni prispevki oziroma druga dokazila, iz katerih je razvidno izpolnjevanje izkušenj ipd.

**6.2. Postopek izbora**

Komisija bo v prvi fazi preverjala formalno popolnost vlog. Vse formalno popolne vloge, ki bodo izpolnjevale pogoje za kandidiranje in bodo skladne z namenom javnega povabila, bo ocenila komisija za izbor prijaviteljev.

Postopek izbora (odpiranje, pregled formalne popolnosti, izpolnjevanja pogojev in ocenjevanje vlog ter pregled finančnega načrta) bo vodila komisija, imenovana s strani predstojnika ministrstva.

Pri odpiranju se bodo upoštevale vse vloge, ki bodo po elektronski pošti prispele na ministrstvo do roka za oddajo vlog.

Komisija bo v roku 8 dni od odpiranja vlog pisno pozvala k dopolnitvi tiste prijavitelje, katerih vloge ne bodo popolne. Prijavitelj v dopolnitvi ne sme spreminjati tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo. Rok za dopolnitev vlog ne sme biti daljši od petnajst (15) dni. Nepopolne vloge, ki jih prijavitelji ne bodo dopolnili v skladu s pozivom za dopolnitev, se bodo zavrgle.

Komisija bo z merili za ocenjevanje obravnavala (ocenila) vse pravočasne, formalno popolne in ustrezne vloge. Vloga, ki ne izpolnjuje pogojev iz javnega povabila, se kot neustrezna zavrne.

**6.3. Pregled formalne popolnosti**

Komisija bo ocenjevala le vloge, ki jih bodo predložili upravičeni prijavitelji in bodo:

* prispele pravočasno,
* pravilno označene,
* predložene na predpisanih obrazcih;
* skladne s pogoji, določenimi v 4. točki.

Formalno popolno vlogo sestavljajo ustrezno izpolnjeni obrazci in priloge, podpisani s strani prijavitelja oziroma njihovega zakonitega:

* Obrazec št. 1: Prijavni obrazec;
* Obrazec št. 2: Obrazec za merila;
* Obrazec št. 3: Izjava prijavitelja o udeležbi podizvajalcev oz. partnerjev;
* Obrazec št. 4: Izjava prijavitelja o izpolnjevanju pogojev;
* Obrazec št. 5: Pooblastilo za potrebe preverjanja podatkov pri FURS (izpolnijo pravne osebe);
* Obrazec št. 6: Reference strokovnjaka;
* Skupna namera oz. pogodba o nastopu (v primeru partnerstva).

Neobvezne priloge: dokazila, s katerimi prijavitelji izkazujejo izpolnjevanje meril.

Vloga mora biti oddana elektronsko na elektronski naslov [gp.mgts@gov.si](mailto:gp.mgts@gov.si), v zadevi mora biti navedeno »JP IZBOR STROKOVNJAKOV – LES«, na obrazcih, ki so del javnega povabila in mora vsebovati vse zahtevane priloge in podatke.

Nepravočasno prispele vloge se bodo zavrgle.

**6.4. Pregled izpolnjevanja pogojev**

Pregled izpolnjevanja pogojev se bo izvajal za prijavitelja, partnerstvo in vse člane partnerstva posebej. **Izjavo o izpolnjevanju pogojev mora podpisano in pravilno izpolnjeno oddati vsak partner, vključen v partnerstvo.**

Ministrstvo bo za potrebe tega javnega povabila pridobivalo dokazila glede izpolnjevanja pogojev iz uradnih evidenc. Komisija bo preverjala izpolnjevanje pogojev s podatki iz evidenc AJPES in FURS.

V primeru dvoma glede upravičenosti katerega koli prijavitelja oz. partnerja, lahko ministrstvo zahteva dodatna pojasnila ali dokazila. V primeru, da posamezni partner ne izpolnjuje pogojev, se partner izključi iz obravnave vloge.

Če se oceni, da vloga ni skladna s predmetom, namenom in cilji javnega povabila, ali da ne izpolnjuje vseh pogojev javnega povabila, se ocenjevanje po merilih ne izvede, vloga pa se zavrne.

**6.5. Ocenjevanje vlog**

Komisija bo ocenila vloge glede na merila, določena v javnem povabilu in natančneje opisana v 6. točki.

Prag števila točk, nad katerim je vloga odobrena, je 50 točk ali več. Vloga, ki doseže manj kot 50 točk, se ne uvrsti na seznam izbranih strokovnjakov glede na doseženo število točk.

Skupno število možnih točk je 100.

Komisija bo na osnovi rezultatov ocenjevanja po merilih na ravni javnega povabila oblikovala predlog seznama strokovnjakov.

**6.6. Obvestilo o uvrstitvi strokovnjaka na seznam**

O izboru strokovnjakov po tem javnem povabilu, ki bodo sodelovali z izbranim podjetjem v Sklopu I JR Les KG – poslovni modeli bo na predlog komisije z obvestilom odločil predstojnik ministrstva.

1. **JR Les KG – poslovni modeli**

Izbrani strokovnjaki bodo v sodelovanju s podjetji, ki bodo izbrana v Sklopu I JR Les KG – poslovni modeli, izvedli uvajanje trajnostne, krožne in digitalne transformacije poslovanja in nudili strokovno podporo podjetjem.

Predvidena postavka za svetovalni dan[[2]](#footnote-3) za izbranega strokovnjaka na posamezno podjetje bo znašala do 1.000,00 EUR brez DDV.

V okviru JR Les KG – poslovni modeli se bo sofinanciralo projekte v višini do 80% upravičenih stroškov.

1. **Metodologija dela in pristopi strokovnjakov v podjetjih**

**8.1. Proces izdelave strategije**

Izbrani strokovnjaki bodo s podjetji aktivno sodelovali v vseh fazah svetovalnega procesa, vključno s/z:

* celostno analizo obstoječih poslovnih modelov in proizvodnih procesov;
* identifikacijo ključnih izzivov in priložnosti za izboljšanje trajnosti, krožne ter digitalne transformacije poslovanja znotraj podjetij;
* Pripravljene/posodobljene trajnostne, krožne ter digitalne transformacije poslovanja, v obliki trajnostne, krožne in digitalne poslovne strategije, ki vključuje oz. vsebuje tudi poglobljeno analizo/oceno/popis obstoječih procesov pri ustvarjanju vrednosti produktov in storitev;
* pripravljeni/prilagojeni poslovni modeli in aktivnosti za posamezno podjetje v smeri uvajanja trajnostne, krožne in digitalne transformacije poslovanja,
* pripravljen portfelj variantnih rešitev projektov za uresničevanje trajnostnih, digitalnih in krožnih poslovnih strategij;
* izvedbo svetovanj in usposabljanj za različne ravni zaposlenih v podjetjih, vključno z vodstvom, operativnim osebjem in razvojnimi oddelki, z namenom krepitve notranjih kapacitet za upravljanje prehoda v krožno gospodarstvo.

**8.2. Strategija za uvajanje trajnostne, krožne in digitalne transformacije poslovanja**

Cilj javnega povabila je izdelava strategije za uvajanje trajnostne, krožne in digitalne transformacije poslovanja, ki vključuje celovit pristop k načrtovanju ukrepov in aktivnosti, ki bodo podjetju omogočili prehod na okoljsko odgovorno, učinkovito in digitalno podprto poslovanje.

Strategija opredeljuje celostno analizo in opis obstoječih poslovnih modelov in proizvodnih procesov, cilje, pristope, ključne kazalnike uspešnosti ter potrebne finančne in druge vire ter časovni okvir za trajnostnih pristopov, uvedbo krožnih modelov (kot so ponovna uporaba, recikliranje, manjša raba virov, podaljševanje življenjskega cikla izdelkov) ter digitalizacijo procesov s pomočjo sodobnih tehnologij (npr. umetna inteligenca, avtomatizacija, usposabljanje zaposlenih za digitalne kompetence).

Izdelana strategija mora prispevati k:

* **Trajnostni transformaciji**: tehnologije in procesi, ki zmanjšujejo okoljski odtis podjetja, kot so energetska učinkovitost, uporaba obnovljivih virov energije ter zmanjšanje emisij toplogrednih plinov.​
* **Krožni transformaciji**: uvedba poslovnih modelov, ki temeljijo na podaljševanju življenjske dobe izdelkov, ponovni uporabi in recikliranju, s čimer se zmanjšuje poraba virov in količina lesenih ostankov proizvodnje.​
* **Digitalni transformaciji**: digitalizacija poslovnih in proizvodnih procesov, razvoj/uvedba in uporaba digitalnih orodij za spremljanje trajnosti, uvedba naprednih tehnologij ter razvoj digitalnih kompetenc zaposlenih.

Obvezne sestavine strategije: vizija in cilji, pričakovanja podjetja do te strategije in procesa, analiza izhodiščnega stanja, cilji in kazalniki uspešnosti, načrt ukrepov in aktivnosti, vzpostavitev strukture prehoda v trajnost in krožnost ter naloge deležnikov, digitalizacija, časovni načrt aktivnosti, finančni načrt aktivnosti, variante prehoda v krožni in trajnostni poslovni model, (načrt za) monitoring, izračun CO2.

Strategija mora biti napisana v slovenskem jeziku.

Strokovnjaki morajo delovati povezovalno, z jasno vizijo trajnostnega razvoja, ter v sodelovanju z vsemi deležniki zagotavljati prenos znanja in podporo pri praktični uresničitvi ukrepov v konkretnem okolju lesarske industrije.

Izvedba bo potekala v obliki individualnega dela strokovnjaka s podjetjem.

1. **Predvidena dinamika dela**
   1. **Sodelovanje med izbranimi strokovnjaki in podjetji**

Posamezen strokovnjak bo lahko hkrati sodeloval z največ 3 podjetji, razen izjem v primeru višje sile (v primeru nesorazmernega števila vlog na Sklop I JR Les KG – poslovni modeli glede na izbrane strokovnjake), kar potrdi ministrstvo.

Podjetje si bo strokovnjaka izbralo iz seznama uvrščenih strokovnjakov.

* 1. **Skupno uvodno srečanje**

Uvodno srečanje bo namenjeno seznanitvi vključenih podjetij z načinom dela, predstavitvi podjetij in seznanitvi s strokovnjaki, pričakovanimi rezultati. Delavnico organizira ministrstvo. Izbrani strokovnjaki aktivno sodelujejo na delavnici skupaj z ministrstvom. Udeležba na uvodnem srečanju je obvezna.

* 1. **Individualno delo strokovnjakov s podjetji**

Osrednji del procesa izdelave strategije je individualno delo v podjetjih oz. na sedežih podjetij.

Vsak strokovnjak se bo s posameznim podjetjem na začetku procesa dogovoril oz. uskladil s podjetjem v roku 30 dni od izvedbe uvodnega srečanja.

Individualno delo strokovnjakov s podjetji poteka v obliki usmerjenega, strukturiranega svetovanja, prilagojenega potrebam in razvojnemu nivoju posameznega podjetja.

1. **Roki in način prijave na javno povabilo**

Rok za oddajo vlog: 17. 10. 2025.

Vloge morajo biti oddane elektronsko na elektronski naslov [gp.mgts@gov.si](mailto:gp.mgts@gov.si), v zadevi elektronskega sporočila mora biti navedeno »JP IZBOR STROKOVNJAKOV – LES«, na obrazcih, ki so del javnega povabila in morajo vsebovati vse zahtevane priloge in podatke.

Kot pravočasne bodo upoštevane vloge, ki bodo do navedenega roka oddane, pri čemer veljavnost vloge ni pogojena z elektronskim podpisom.

Prijavitelj odda vlogo v imenu celotnega partnerstva.

Oddaja vloge pomeni, da se prijavitelj strinja s celotno vsebino javnega povabila.

1. **Rok, v katerem bodo prijavitelji obveščeni o izidu javnega povabila**

Prijavitelje, katerih vloge bodo izbrane, bo ministrstvo obvestilo z obvestilom o izbiri najkasneje v šestdesetih (60) dneh od datuma odpiranja vlog.

Prijavitelje, katerih vloge ne bodo izbrane, bo ministrstvo obvestilo z obvestilom o ne izbiri najkasneje v šestdesetih (60) dneh od datuma odpiranja vlog.

1. **Varovanje osebnih podatkov in poslovna skrivnost**

Varovanje osebnih podatkov, ki jih ministrstvu posredujejo prijavitelji oziroma upravičenci, bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR, ZVOP-2 ter 115. in 140. členom Uredbe 1303/2013/EU.

Vsi podatki iz vlog, ki jih komisija odpre, so informacije javnega značaja, razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US, 7/18, 141/22 in 40/25 – ZInfV-1; v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji oziroma upravičenci, je izvedba javnega povabila, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega povabila. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

1. **Zahteve glede hranjenja dokumentacije in spremljanja ter evidentiranja**

Izbrani strokovnjak bo dolžan zagotavljati dostopnost in hrambo celotne originalne dokumentacije, vezane na projekt in zagotavljati ministrstvu in drugim nadzornim organom vpogled v navedeno dokumentacijo za potrebe bodočih preverjanj še 5 (pet) let po zaključku projekta.

1. **Dodatne informacije**

Dodatne informacije v zvezi s pripravo prijav so prijavitelju dosegljivi izključno na podlagi pisnega zaprosila, posredovanega na elektronski naslov [sebastijan.milovanovic-jarh@gov.si](mailto:sebastijan.milovanovic-jarh@gov.si) in [mitja.spes@gov.si](mailto:mitja.spes@gov.si)

Vprašanja morajo prispeti na zgornji naslov najkasneje 3 (tri) delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje 1 (en) delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo posredovana pravočasno, ne bodo obravnavana. Objavljeni odgovori na vprašanja postanejo sestavni del javnega povabila. Vprašanja in odgovori bodo javno objavljeni na spletnem naslovu <https://www.gov.si/zbirke/javne-objave/>

Vprašanja in odgovori bodo objavljeni na spletni strani, zato bodite pri postavljanju vprašanj pozorni, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Prijavitelji bodo o vseh novostih sproti obveščeni preko spletne strani <https://www.gov.si/zbirke/javne-objave/>

Ljubljana, dne 15. 9. 2025

Matjaž Han

minister

1. Vsak posamezni strokovnjak, ki nastopa samostojno ali v partnerstvu, mora izpolnjevati vse posebne pogoje. [↑](#footnote-ref-2)
2. Svetovalni dan pomeni oddelanih 8 polnih delovnih ur. [↑](#footnote-ref-3)